Hej Bolius

Jeg har en meget gammel tynd og træt tjørnehæk.

Årsagen til at vi ikke blot bortskaffer hækken helt er at vi bor ud til en større vej, og har brug for afskærmningen.

Jeg har en ide om at plante en liguster færdighæk (ca 1,8 m) på indvendigside også lade denne vokse sig til og langsomt over nogle år barbere tjørnen tilbage.

Men er det et projekt der kan lade sig gøre ? Ligusteren vil på indvendig side får sol fra morgenstunden til ca kl 14 hver dag.

Jeg er desuden nervøs for hvor mange år der vil gå før liguster færdighækken vil være tæt ?

Jeg hører meget gerne jeres råd og ideer til hvordan jeg bedst løser problemet med den tynde og trætte hæk som virker halvdød og vi gerne vil erstatte - og helst vil undgå plankeværk.

På forhånd tak

Karina, Aalborg


Tynd gammel tjørnehæk - kan vi plante ny liguster og så først fjerne den gamle hæk når den nye er vokset tæt?
Hej Karina i Aalborg.

Dit forslag til en ny hæk kan jeg godt godkende og acceptere, med et par små suppleringer.

Sørg altid for at den nye hæk ikke tørrer ud i tørkeperioder og sørg ligeledes for at hækken ikke mangler gødning enten i form af kompost eller NPK. gødning.

Du skal altid sørge for at tjørne hækken ikke vokser ind i ligusterhækken. Større tjørne grene afklippes ligeledes løbende. 

Plantes de nye liguster planter rimelig tæt er jeg sikker på at det foreslåede projekt nok skal lykkes.

Held og lykke og med venlig hilsen

 

